Erik Klippings håndfæstning (1282) – uddrag

*Fra:*

* [*http://centerforhistorieformidling.dk/epoker-og-begivenheder-i-danmarkshistorien/erik-klipping-haandfaestning.html*](http://centerforhistorieformidling.dk/epoker-og-begivenheder-i-danmarkshistorien/erik-klipping-haandfaestning.html)
* [*http://www.danmarkshistorien.dk/leksikon-og-kilder/vis/materiale/erik-klippings-haandfaestning-1282/#indhold1*](http://www.danmarkshistorien.dk/leksikon-og-kilder/vis/materiale/erik-klippings-haandfaestning-1282/#indhold1)

*Introduktion til teksten*

*Erik Klipping (1249-1286) blev kronet til konge i 1259, men enkedronning Margrethe Sambiria (1230-1283)* ***regerede*** *på vegne af sin* ***umyndige*** *søn frem til ca. 1266. Herefter fik Erik Klipping overdraget magten, men en voksende indenlandsk* ***stormandsopposition******afkrævede*** *i 1282 Erik Klipping Danmarks første håndfæstning - en* ***traktat*** *indgået mellem kongen og stormændene angående* ***retningslinjerne*** *for kongens styre. Kongens magt blev dermed* ***indskrænket****.*

*Håndfæstningen blev til på baggrund af stor utilfredshed med kongens anvendelse af sin domstol, som blev kaldt ’det kongelige retterting’, og som uden videre dømte folk for* ***majestætsforbrydelse****, hvorved de mistede både deres liv og deres* ***gods****, hvis de stod kongen i vejen. Dertil kom de* ***ydelser*** *som befolkninger blev afkrævet af kongen. Dette søgte håndfæstningen at gøre op med*.

*Herunder bringes et uddrag på nudansk af Erik Klippings håndfæstning.*

|  |  |
| --- | --- |
|  | Betydning – forklar hvad ordene betyder. Slå dem op, hvis du ikke er sikker.  *NB! Den præcise betydning kan tit være afhængig af konteksten, dvs. af den sammenhæng, som ordet indgår i.* |
| Regerede |  |
| Umyndige |  |
| Stormandsopposition |  |
| Afkrævede |  |
| Traktat |  |
| Retningslinjerne |  |
| Indskrænket |  |
| Majestætsforbrydelse |  |
| Gods |  |
| Ydelser |  |

## **Erik Klippings håndfæstning - Analyseskema**

|  |  |
| --- | --- |
| Håndfæstningens afsnit | Betydning / Omformulering |
| 1282. 29. juli. Nyborg.  Erik, af Guds nåde de danskes og venders konge, til alle, der ser dette brev, til sa­gens evige ihukommelse.  Vi vil, at det skal stå fast for nulevende og tilkommende, at vi i det Herrens år 1282 på hellig Olavsdag i Nyborg med råd af rigets bedste mænd har forordnet, hvad vi på mødet i Vordingborg med samme mænds råd lovede: |  |
| 1: at der én gang om året ved midfaste skal holdes den forsamling, som kaldes hof, |  |
| 2: fremdeles at ingen må fængsles, medmindre han frivilligt på tinge har tilstået sig skyldig i, lovligt er dømt for eller grebet på fersk gerning i en forbrydelse, for hvilken han efter landets love skal miste liv eller lemmer; men den lovligt dømte skal have den frist til at flygte ud af riget, som står i lovbøgerne; |  |
| 3: fremdeles må ingen mand, uanset hvilken sag han er dømt for, straffes med pengebøde eller anden straf udover, hvad der er udtrykt i lovene, og der må ikke pålægges nogen bøder, uden at han er lovligt dømt; […] |  |
| 5: Vi forordner også og lover fast at overholde ubrødeligt salig kong Valdemars love, således som de står i hans lovbøger, idet vi tilbagekalder som fuldstændigt ugyldige alle misbrug og afvigelser, indført mod lovene […] |  |
| Men for at alt dette og hver enkelt bestemmelse kan forblive i gyldighed og kraft, har de ærværdige fædre herr Jens, ærkebiskop af Lund, herrerne Peder, biskop af Viborg, Tyge, biskop af Ribe, Svend, biskop af Børglum, og Ingvar, biskop af Ros­kilde, herrerne Jakob og Jens, Slesvigs og Odenses udvalgte og bekræftede bisper, samt grev Otto af Ravensberg og herr Valdemar af Rostock ladet deres segl hænge under dette brev sammen med vort.  Forhandlet i Nyborg på ovennævnte år og dag. |  |